วรศิษฎ์ เลียงประสิทธิ์

นายวรศิษฎ์ เลียงประสิทธิ์ (เกิด 10 กุมภาพันธ์ พ.ศ. 2532) สมาชิกสภาผู้แทนราษฎรจังหวัดสตูล 2 สมัย

ประวัติ 
วรศิษฎ์ เลียงประสิทธิ์ เกิดเมื่อวันที่ 10 กุมภาพันธ์ พ.ศ. 2532 เป็นบุตรของนายสมเกียรติ เลียงประสิทธิ์ และ นางวันทนีย์ แซ่เล้า สำเร็จการศึกษาระดับปริญญาตรี บัญชีบัณฑิต สาขาวิชาการบัญชี จาก มหาวิทยาลัยสงขลานครินทร์ และ วิทยาศาสตรมหาบัณฑิต ด้าน International Business Management จาก Bournemouth University  สถานภาพโสด

การทำงาน
วรศิษฎ์ ทำอาชีพธุรกิจส่วนตัว โดยดำรงตำแหน่งผู้จัดการ ในห้างหุ้นส่วนจำกัดเกียรติเจริญชัยการประมง ซึ่งเป็นกิจการของครอบครัว

งานการเมือง 
วรศิษฎ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคภูมิใจไทย โดยสามารถเอาชนะนายฮอชาลี ม่าเหร็ม จากพรรคประชาธิปัตย์ ไปได้

สมาชิกสภาผู้แทนราษฎร 
วรศิษฎ์ เลียงประสิทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสตูล สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสตูล สังกัดพรรคภูมิใจไทย

เครื่องราชอิสริยาภรณ์

อ้างอิง 

บุคคลจากจังหวัดสตูล
ชาวไทยเชื้อสายจีน
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดสตูล
พรรคภูมิใจไทย
บุคคลจากคณะวิทยาการจัดการ มหาวิทยาลัยสงขลานครินทร์
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.